Diari Oficial de la Generalitat Valenciana


Sumari del DOGV 5428, del 15-01-2007 (2006/15064)

ORDE de 14 de desembre de 2006, de la Conselleria de Cultura, Educació i Esport, per la qual s'aproven les bases i es convoquen els premis als llibres millor editats a la Comunitat Valenciana.
------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5428

Data del DOGV
:   15-01-2007

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2006/15889


Data del document
:   14-12-2006

Organisme emissor
:   Conselleria de Cultura, Educació i Esport

Tipus de document
:   Ordre

Anàlisi jurídica

 Descriptors 

:   * indústria del llibre
    * premi cultural
    * editorial
    * distinció honorífica

La Generalitat, segons establix l'article 49.1.4 de l'Estatut d'Autonomia de la Comunitat Valenciana, té competència exclusiva en matèria de cultura. Basant-se en això, és oportú potenciar la producció de les empreses editorials valencianes, en qualsevol de les dos llengües oficials de la Comunitat Valenciana, amb iniciatives que milloren el llibre valencià, tant en el seu aspecte tècnic i formal com artístic.
Per tot això, fent ús de les facultats que em conferix l'article 35 de la Llei de la Generalitat 5/83, de 30 de desembre, de Govern Valencià,
ORDENE
Primer
Es convoca un concurs públic per a la concessió dels premis als llibres millors editats a la Comunitat Valenciana per a l'any 2007 i s'aproven les bases per què es regix esta convocatòria, incloses en l'annex I de la present orde, i els models referents a la instància de sol·licitud (annexos II, III i IV).
Segon
L'import global màxim destinat a estes ajudes serà de vint-i-set mil euros (27.000 Euros) i es farà efectiu a càrrec del pressupost de l'any 2007 de la Generalitat, dins de l'aplicació pressupostària 452.10 i de la línia T3188000, denominada Premi als Llibres Millor Editats de la Comunitat Valenciana i quedarà condicionada la concessió de les subvencions a l'existència en els esmentats pressupostos de crèdit adequat i suficient, de conformitat amb el que disposa l'Orde de 26 de setembre de 1994 (DOGV de 6 d'octubre de 1994), de la Conselleria d'Economia i Hisenda.
DISPOSICIÓ ADDICIONAL
Única
Conforme a l'Orde de 26 de setembre de 1994, de la Conselleria d'Economia i Hisenda, referent a la tramitació anticipada d'expedients de despesa, tots els actes dictats en l'expedient de subvenció que es convoca per la present orde s'entendran condicionats al fet que, en dictar la resolució de concessió de la subvenció, subsistisquen les mateixes circumstàncies de fet i de dret existents en el moment en què es produïren eixos actes.
DISPOSICIONS FINALS
Primera
Es delega en el director general del Llibre i Biblioteques la facultat de resoldre la concessió d'estos premis i se l'autoritza perquè, en l'àmbit de les seues competències, adopte les mesures necessàries per al desenvolupament i l'execució d'esta orde.
Segona
La present tindrà efecte el mateix dia de la publicació en el Diari Oficial de la Generalitat.
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, el present acte, que posa fi a la via administrativa, es podrà recórrer potestativament en reposició o bé plantejar directament recurs contenciós administratiu, en els terminis i davant el òrgans que s'indiquen a continuació:
a) El recurs de reposició s'interposarà davant el conseller de Cultura, Educació i Esport, en el termini d'un mes comptador des de l'endemà de la publicació.
b) El recurs contenciós administratiu es plantejarà davant el Tribunal Superior de Justícia de la Comunitat Valenciana en el termini de dos mesos comptadors des de l'endemà de la publicació.
València, 14 de desembre de 2006
El conseller de Cultura, Educació i Esport,
ALEJANDRO FONT DE MORA TURÓN
ANNEX I
Bases de la convocatòria per a l'adjudicació dels premis als llibres millor editats a la Comunitat Valenciana per a 2007.
Primera. Objecte
a) Es concedirà un premi a cada una de les modalitats d'edició següents:
Premi al llibre en valencià millor il·lustrat.
Premi al llibre en castellà millor il·lustrat.
Premi al llibre en valencià millor editat.
Premi al llibre en castellà millor editat.
Premi al llibre de text en valencià millor editat.
Premi al llibre de text en castellà millor editat.
Premi a la contribució a la normalització lingüística del valencià.
Premi al millor llibre valencià de 2006
b) La dotació i els beneficiaris dels premis és com s'indica a continuació:
Llibre en valencià millor il·lustrat.
Dotació: 3.000 euros.
Beneficiaris: Editor i il·lustrador. Rebran l'import del premi al 50%.
Llibre en castellà millor il·lustrat.
Dotació: 3.000 euros.
Beneficiaris: Editor i il·lustrador. Rebran l'import del premi al 50%.
Llibre en valencià millor editat.
Dotació: 3.000 euros.
Beneficiari: Editor.
Llibre en castellà millor editat.
Dotació: 3.000 euros.
Beneficiari: Editor.
Llibre de text en valencià millor editat.
Dotació: 3.000 euros.
Beneficiari: Editor.
Llibre de text en castellà millor editat.
Dotació: 3.000 euros.
Beneficiari: Editor.
Premi a la contribució a la normalització lingüística del valencià.
Dotació: 3.000 euros.
Beneficiaris: Editor i autor del llibre. Rebran l'import del premi al 50%.
Millor llibre valencià de 2006.
Dotació: 6.000 euros.
Beneficiari: Editor.
Segona.Requisits dels beneficiaris
a) Podran optar a estos premis, amb un màxim de dos obres en cada una de les modalitats, totes les empreses editorials que tinguen seu social a la Comunitat Valenciana, la producció comercialitzada de les quals siga a través de llibreries. Els llibres presentats hauran d'estar editats entre el dia 1 de gener i 31 de desembre de 2006.
b) Les editorials que opten a estos premis hauran de tindre una activitat ininterrompuda mínima de dos anys. La Comissió Tècnica de Valoració dels premis podrà establir excepcions amb editorials que no complisquen este requisit, o siguen de nova creació, si les obres presentades tenen un especial interés cultural o innovador.
c) No podran obtindre la condició de beneficiaris aquells sol·licitants que incórreguen en algun dels supòsits previstos en l'article 13 de la Llei 38/2003, de 17 de novembre, General de Subvencions.
d) No podran obtindre la condició de beneficiaris aquells sol·licitants que no es troben, en finalitzar el termini de presentació de la sol·licitud, al corrent de les obligacions tributàries i davant la Seguretat Social.
Tercera.Supòsits exclosos
a) Les reedicions de llibres. No obstant, poden considerar-se si aporten alguna variació o millora respecte a la edició anterior o anteriors que meresca tindre's en compte.
b) Aquells llibres d'editorials privades que estiguen realitzats en coedició amb alguna institució o organisme públic o privat.
c) Els llibres publicats per associacions, fundacions i altres institucions públiques o privades sense finalitat de lucre, encara que figuren inscrites en el Registre d'Empreses Editorials. Igualment, els llibres editats pels autors i aquells que no siguen vendibles.
d) Les obres que, editades per clubs del llibre i empreses similars, solament són assequibles als respectius socis o adherits, i els editats expressament per a la venda a terminis.
Quarta.Termini de sol·licituds i documentació a presentar
1. El termini de presentació de sol·licituds serà d'un mes, comptat des de l'endemà de la publicació d'esta orde en el Diari Oficial de la Generalitat. Quan l'últim dia del termini siga inhàbil, s'entendrà prorrogat al primer dia hàbil següent.
2. Podran presentar sol·licituds les empreses mercantils del sector editorial, ja siguen persones físiques o jurídiques legalment constituïdes. La sol·licitud haurà de formalitzar-se segons el model inclòs en l'annex II de la present orde, i anirà acompanyada dels originals o de fotocòpies compulsades dels documents següents:
a) Si qui sol·licita l'ajuda és una persona física, fotocòpia compulsada del document nacional d'identitat.
Si el sol·licitant és persona jurídica fotocòpia compulsada del document públic que n'acredite la constitució, així com la documentació que acredite la representació que ostenta la persona que firma la sol·licitud i la fotocòpia compulsada del seu document nacional d'identitat.
b) Fotocòpia compulsada del CIF o NIF, segons siga el sol·licitant persona jurídica o física.
c) Imprés d'altes de tercers per a pagaments de la Generalitat omplit com cal segons model de l'annex IV.
d) Acreditació que l'editorial compta amb els corresponents drets sobre les obres presentades (contractes, autoritzacions, etc.)
e) Tres exemplars de cada obra presentada.
f) En el cas d'una reedició que presente millores o modificacions, un exemplar de la primera edició.
g) Dades de les obres presentades, segons imprés normalitzat (annex III).
h) Una memòria breu de l'argument o temàtica de l'obra o les obres presentades. En el cas dels llibres que opten a la millor il·lustració o contribució a la normalització lingüística del valencià, un currículum breu de l'il·lustrador/s i de l'autor/s, així com declaració responsable de que complixen els requisits per a ser beneficiaris de subvencions públiques, d'acord amb la Llei 38/2003, de 17 de novembre, General de Subvencions.
i) Certificats acreditatius que l'editorial es troba al corrent de les obligacions tributàries -tant pel que fa als tributs estatals com als autonòmics-i davant de la Seguretat Social, referit als 12 mesos anteriors a la sol·licitud de la subvenció, en els termes previstos en l'article 22 del Reglament General de Subvencions aprovat pel Reial Decret 887/2006, de 21 de juliol.
En el cas dels il·lustradors i dels autors se sol·licitarà esta documentació en el moment de resoldre esta ajuda.
Els sol·licitants que ho desitgen podran autoritzar a la Direcció General del Llibre i Biblioteques per a demanar el certificat que es troba al corrent de les obligacions de la Seguretat Social davant la Tresoreria General de la Seguretat Social de manera telemàtica. Acollir-se per l'interessat a esta norma comporta la seua autorització expressa a la Direcció General del Llibre i Biblioteques per a sol·licitar esta dada a la Tresoreria General de la Seguretat Social.
j) Declaració que l'editorial porta una activitat ininterrompuda mínima de dos anys.
k) Les empreses editorials que disposen de 50 o més treballadors han d'acreditar, per mitjà de declaració responsable, el compliment de la normalització sobre integració laboral de les persones amb discapacitat o l'exempció d'esta obligació, en virtut del que disposa l'art. 7 de la Llei 11/2003, de 10 d'abril de la Generalitat i l'article 38.1 de la Llei 13/82 de 7 d'abril.
l) Documentació justificativa que acredite que l'entitat sol·licitant no està sotmesa a les prohibicions establides en l'art. 13 de la Llei 38/2003, de 17 de novembre, General de Subvencions, segons el que determina l'apartat 7 de l'art. 13 de l'esmentada llei.
3. La documentació assenyalada en l'apartat anterior podrà presentar-se, compulsada com cal en el cas que siga fotocòpia, en el Registre Auxiliar de la Biblioteca Valenciana (Monestir Sant Miquel dels Reis. Avinguda Constitució, 284. 46474 València), en el Registre de les Direccions Territorials de Cultura, Educació i Esport de Castelló, València o Alacant o per qualsevol dels mitjans establits en l'article 38.4 de la Llei 30/1992, de 26 de novembre de Règim Jurídic de les Administracions Públiques i del Procediment Administratiu Comú.
En el supòsit que la documentació es presente en correus, es presentarà en un sobre obert, per tal que en la capçalera del primer full del document que es vulga enviar, es facen constar, amb claredat, el nom de l'oficina, la data, el lloc i l'hora d'admissió. Estes circumstàncies hauran de figurar en el resguard justificatiu de l'admissió. El remitent també podrà exigir que es facen constar les circumstàncies de l'enviament, amb la comparació prèvia de la identitat amb l'original, en la primera pàgina de la còpia, fotocòpia o un altre tipus de reproducció del document principal que es vulga enviar, que haurà d'aportar-se com a forma de rebut que acredite la presentació d'aquell davant l'òrgan administratiu competent.
Practicades les diligències indicades, el mateix remitent tancarà el sobre, i l'empleat formalitzarà i entregarà el resguard d'admissió, la matriu del qual arxivarà en l'oficina.
4. Les instàncies de sol·licitud estaran a disposició dels interessats en el Registre Auxiliar de la Biblioteca Valenciana i en el registre de les Direccions Territorials de Cultura, Educació i Esport de Castelló, València o Alacant.
5. Si la sol·licitud no fóra presentada en el Registre Auxiliar de la Biblioteca Valenciana, es recomana remetre un fax a l'òrgan gestor de la convocatòria (Direcció General del Llibre i Biblioteques: 542362022), indicant el número i la data d'entrada al registre i l'òrgan on s'ha presentat la sol·licitud.
6. Si la sol·licitud no reunix els requisits i els document establits en la present base es requerirà l'interessat perquè, en el termini de deu dies, esmene la falta o aporte els documents exigits, amb indicació que, si no ho fera així, s'entendrà que desistix de la petició amb una resolució prèvia, d'acord amb l'article 71, apartat 1, de la Llei 30/1992, de 26 de novembre de Règim Jurídic de les Administracions Públiques i del Procediment Administratiu Comú, modificat per la Llei 4/1999, de 13 de gener.
Quinta. Procediment de concessió
1. La Direcció General del Llibre i Biblioteques serà l'òrgan competent per a l'ordenació i la instrucció del procediment de concessió de la subvenció.
2. Es nomena una Comissió Tècnica de Valoració de les sol·licituds, integrada per:
President: el director general del Llibre i Biblioteques.
Vicepresident: el cap d'Àrea de Coordinació del Llibre i Biblioteques
Vocals: Tres representants de reconegut prestigi en l'àmbit cultural valencià del llibre.
Un representant de la Direcció General d'Ensenyament.
Un membre de la Acadèmia Valenciana de la Llengua.
Un cap de Servei de la Direcció General del Llibre i Biblioteques
Secretari: un cap de secció de la Direcció General del Llibre i Biblioteques, sense vot.
3. La Comissió Tècnica de Valoració examinarà les sol·licituds presentades, segons els criteris establits en l'apartat quart d'esta base i en la base segona i elaborarà una proposta d'adjudicació de estos premis, l'aprovació de la qual correspondrà al director general del Llibre i Biblioteques, el qual dictarà una resolució per delegació del conseller de Cultura, Educació i Esport que serà publicada en el Diari Oficial de la Generalitat.
4. Per a la proposta d'adjudicació, en cas d'empat de les millors proposicions, la Comissió Tècnica de Valoració tindrà en compte la preferència exigida a l'article 8 de la Llei 11/2003, de 10 d'abril, de la Generalitat, sobre l'Estatut de les Persones amb Discapacitat.
5. En els criteris de valoració, la Comissió Tècnica de Valoració considerarà el conjunt d'elements que intervenen en l'edició i seleccionarà solament aquells llibres que presenten una equilibrada correspondència entre el contingut i els aspectes formals.
6. En allò no previst en la present convocatòria, la Comissió Tècnica de Valoració ajustarà la seua actuació al que es preveu per als òrgans col·legiats en el capítol II del títol II de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció donada per la Llei 4/1999, de 13 de gener.
7. Si en el termini de sis mesos, comptats des del moment que produïsca efectes la present orde, no s'aprova la resolució corresponent i es realitza la notificació als interessats, es considerarà que totes les peticions presentades han sigut desestimades.
8. L'efecte que produirà el silenci administratiu, si transcorre el termini sense que s'haja dictat i notificat la resolució corresponent, és desestimatori de la sol·licitud.
Sexta. Forma de pagament
El pagament s'efectuarà per mitjà de transferència bancària una vegada publicada la resolució d'adjudicació, i sempre que el beneficiari complisca amb els requisits exigits per la Llei 38/2003, General de Subvencions, tal com s'exigix en les presents bases.
Per a fer efectiu este pagament, els il·lustradors i els autors beneficiaris hauran d'haver presentat, en el termini de trenta dies a partir de la recepció de la notificació de la resolució, l'imprés d'altes de tercers per a pagaments de la Generalitat omplit com cal segons model de l'annex IV, i certificacions acreditatives de que es troben al corrent de les obligacions tributàries, tant pel que fa als tributs estatals com als autonòmics i davant la Seguretat Social.
Sèptima.Obligacions dels beneficiaris
a) Acreditar davant la Conselleria de Cultura, Educació i Esport el compliment dels requisits i de les condicions que determinen la concessió o el gaudi de l'ajuda.
b) Aportar documentació acreditativa que es troben al corrent de les obligacions tributàries -tant pel que fa als tributs estatals com als autonòmics- i davant de la Seguretat Social, en els termes previstos en l'article 22 del Reglament General de Subvencions aprovat pel Reial Decret 887/2006, de 21 de juliol.
c) El sotmetiment a les actuacions de control financer a efectuar per l'òrgan concedent o qualssevol altres actuacions de comprovació i control financer que puguen realitzar els òrgans de control competents, per a la qual cosa haurà d'aportar tota la informació que li siga requerida en l'exercici d'estes actuacions, d'acord amb el que s'establix en l'art. 46 de la Llei 38/2003, de 17 de novembre, General de Subvencions.
d) Comunicar a la Conselleria de Cultura, Educació i Esport l'obtenció de subvencions, ajudes, ingressos o recursos que financen les activitats subvencionades, procedents de qualssevol administracions o ens públics.
e) Adoptar les mesures de difusió contingudes en l'apartat 4 de l'article 18 de la Llei 38/2003, de 17 de novembre, General de Subvencions.
f) Procedir al reintegrament dels fons percebuts en els supòsits contemplats en l'art. 37 de la Llei 38/2003, de 17 de novembre, General de Subvencions.
Octava. Causes de reintegrament
Serà procedent el reintegrament de les quantitats percebudes i l'exigència de l'interés de demora corresponent des del moment del pagament de la subvenció fins a la data en què s'acorde la procedència del reintegrament, en els casos previstos en els articles 36 i 37 de la Llei 38/2003, de 17 de novembre, General de Subvencions.
Novena. Infraccions i sancions administratives
Les infraccions i sancions administratives que es deriven de les funcions de control que corresponen a la Intervenció de la Generalitat es regularan d'acord amb el que es preveu en el títol IV de la Llei 38/2003, de 17 de novembre, General de Subvencions.
Deu. Difusió
Els exemplars de les obres presentades es quedaran com a propietat de la Direcció General del Llibre i Biblioteques, a efectes del que es disposa en les bases d'esta convocatòria i, posteriorment, seran destinats a biblioteques de titularitat pública.